Alagir

Alagir (ruski i osetski: Алаги́р) je industrijski grad u Sjevernoj Osetiji-Alaniji, autonomnoj republici u Rusiji. Nalazi se na zapadnom dijelu rijeke Ardona, 54 km zapadno od glavnog grada te republike, Vladikavkaza, na 43°4′N, 44°9′E. Broj stanovnika: 22.700 (2001.) Grad je osnovao 1850. carević Mihail Semjonovič Voroncov, namjesnik Kavkaza, nedaleko od starovjekog rudnika srebra i olova u obližnjem Alagirskom kanjonu. Sagrađen je kao utvrđeno naselje oko topionice i uskoro postaje veliko rudarsko središte. Gradski status dobiva 1938. godine. Alagirskim gospodarstvom još uvijek prevladava rudarenje, ali ima i značajnu drvopreradu, prerađivačku industriju i pogone za konzerviranje.